A BIZOTTSÁG HATÁROZATA
(2008. november 18.)
a 2002/747/EK, a 2003/31/EK, a 2005/342/EK, a 2005/344/EK és a 2005/360/EK határozatnak az egyes termékekre vonatkozó közösségi ökocímke odaítélésével kapcsolatos ökológiai kritériumok érvényességének meghosszabítása céljából történő módosításáról
(az értesítés a C(2008) 6941. számú dokumentummal történt)
(EGT-vonatkozású szöveg)
(2008/889/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre (1), és különösen annak 6. cikke (1) bekezdésének második albekezdésére,
az Európai Unió ökocímke-bizottságával folytatott konzultációt követően,
mivel:
(1)
A lámpákra vonatkozó közösségi ökocímke odaítélésével kapcsolatos módosított ökológiai kritériumok megállapításáról és az 1999/568/EK határozat módosításáról szóló, 2002. szeptember 9-i 2002/747/EK bizottsági határozat (2)2009. február 28-án hatályát veszti.
(2)
A gépi mosogatószerekre vonatkozó közösségi ökocímke odaítélésével kapcsolatos módosított ökológiai kritériumok meghatározásáról, valamint az 1999/427/EK határozat módosításáról szóló, 2002. november 29-i 2003/31/EK bizottsági határozat (3)2008. december 31-én hatályát veszti.
(3)
A kézi mosogatószerekre vonatkozó közösségi ökocímke odaítélésével kapcsolatos módosított ökológiai kritériumok meghatározásáról szóló, 2005. március 23-i 2005/342/EK bizottsági határozat (4)2008. december 31-én hatályát veszti.
(4)
Az általános tisztítószerekre és a szaniterhelyiségek tisztításához használt tisztítószerekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2005. március 23-i 2005/344/EK bizottsági határozat (5)2008. december 31-én hatályát veszti.
(5)
A kenőanyagokra vonatkozó közösségi ökocímke odaítélésével kapcsolatos ökológiai kritériumok, valamint értékelési és igazolási követelmények meghatározásáról szóló, 2005. április 26-i 2005/360/EK bizottsági határozat (6)2009. május 31-én hatályát veszti.
(6)
Az 1980/2000/EK rendeletnek megfelelően sor került a fenti határozatokban megállapított ökológiai kritériumok, valamint a kritériumokkal kapcsolatos értékelési és ellenőrzési követelmények esedékes felülvizsgálatára.
(7)
E határozatok felülvizsgálati eljárásának eltérő szakaszaira tekintettel helyénvaló az ökológiai kritériumok és a követelmények érvényességének meghosszabbítása a 2003/31/EK, a 2005/342/EK és a 2005/344/EK határozat esetében 24 hónappal, a 2002/747/EK és a 2005/360/EK határozat esetében pedig 14 hónappal.
(8)
Mivel az 1980/2000/EK rendelet szerinti felülvizsgálati kötelezettség csupán az ökológiai kritériumokat, valamint az értékelési és ellenőrzési követelményeket érinti, helyénvaló, hogy a 2002/747/EK, a 2003/31/EK, a 2005/342/EK, a 2005/344/EK és a 2005/360/EK határozat hatályban maradjon.
(9)
Ezért a 2002/747/EK, a 2003/31/EK, a 2005/342/EK, a 2005/344/EK és a 2005/360/EK határozatot ennek megfelelően módosítani kell.
(10)
Az e határozatban előírt intézkedések összhangban vannak az 1980/2000/EK rendelet 17. cikkével létrehozott bizottság véleményével,
ELFOGADTA EZT A HATÁROZATOT:
1. cikk
A 2002/747/EK határozat 5. cikkének helyébe az alábbi szöveg lép:
„5. cikk
A »lámpák« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2010. április 30-ig érvényesek.”
2. cikk
A 2003/31/EK határozat 5. cikkének helyébe az alábbi szöveg lép:
„5. cikk
A »gépi mosogatószerek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2010. december 31-ig érvényesek.”
3. cikk
A 2005/342/EK határozat 3. cikkének helyébe az alábbi szöveg lép:
„3. cikk
A »kézi mosogatószerek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2010. december 31-ig érvényesek.”
4. cikk
A 2005/344/EK határozat 3. cikkének helyébe az alábbi szöveg lép:
„3. cikk
Az »általános tisztítószerek és a szaniterhelyiségek tisztításához használt tisztítószerek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2010. december 31-ig érvényesek.”
5. cikk
A 2005/360/EK határozat 4. cikkének helyébe az alábbi szöveg lép:
„4. cikk
A »kenőanyagok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2010. július 31-ig érvényesek.”
6. cikk
Ennek a határozatnak a tagállamok a címzettjei.
Kelt Brüsszelben, 2008. november 18-án.